
DISSERTATIO  MEDICA 


1NAUGURALIS 


DE 


CYNANCHE  TRACHEALI. 


ORPUS  humanum,  morbis  multis  et  gra¬ 


vibus  femper  opportunum,  non  iifdem, 
omni  aetate,  eodem  modo  inficitur.  ^Etatis 

gradus,  inter  fe  multum  diverfi,  cum  corporis 
magnitudine,  robore  et  firmitate,  tum  animi 
vi  et  Habilitate,  aliquos  morbos,  quodammodo 
fibi  proprios,  videntur  habere.  Ex  his,  qui¬ 
dam  infantiam  et  juveniles  annos  plerumque 
aggrediuntur ;  alii,  provedtiores  et  maturos 


infeftare 

infeftare  gaudent ;  alii,  autem,  fefe  refervant 
in  fenedlutem,  jamdudum  annis  et  curis  con¬ 
fectam  et  folutam.  Multo  fataliores  funt  mor-^ 
bi  primas  aetatis,  quam  cujufdam  fubfequentis  j. 
nam  hominum  major  pars,  eo  tempore  morti 
fuccumbit.  Hujufce  tempeftatis  igitur  morbi, 
eo  magis  attentionem  medicorum  merentur, 
quo  faepe,  ex  tenera  aegrorum  aetate,  fympto- 
matum  origo  et  natura,  non  fecus  ac  fenfus* 
qui  ex  illis  oriuntur,  necedario  eos  latent.  Ex 
hac  clade  morbum  felegi,  quem  nunc  mihi  in¬ 
animo  tradlare  eft ;  qui,  quamvis  non  fre¬ 
quentia  fua,  magnam  certe  attentionem  gravi¬ 
tate,  et  crebra  fatalitate  attrahere  debebit. 

Cynanche  Trachealis,  ante  hujus  feculi 
medium,  parum  cognita,  vel  parum  faltem  ob- 
fervata  fuit.  Non  autem  mihi  perfuafum  ha¬ 
beo,  morbum  eo  tempore  novum  ede  ;  enim- 
vero  non  abdmile  videtur,  quin  eadem,  quae 
nunc  ei  arridere  inveniuntur,  omni  priori  tem¬ 
pore 

pore  etiam  faviffent.  Apud  antiquos,  autem, 
quum  morbi,  incili one  cadaverum  non  explo¬ 
rati  fuerunt,  affectio  localis  quas  femper  cy¬ 
nanchen  trachealem  comitatur,  bene  non  po¬ 
tuit  effe  cognita,  et  morbus  ipfe  quodam  alio 
probabiliter  confufus  erat.  Hoc  magis  verifi- 
mile  eft,  quoniam  Hippocrates  *  inter  Angi¬ 
nae  fymptomata,  aliqua,  quibufdam,  in  noftro 

V 

morbo  plerumque  occurrentibus,  perquam 
fimilia,  enumerat. 

Multum  mirandum  eff,  hunc  morbum,  cui 
multi  putaverunt,  medicos  operam  non  dediffe, 
donec  cel.  Homius  fuum  opus  eximium  edi¬ 
dit,  cognitum  fuiffe  et  defcriptum  multo  ante, 
a  Boerhaavio  f,  Struvio  et  Tulpio,  et 
poltea  magis  accurate  in  1749,  a  Ghisio  me¬ 
dico  Italico  J. 

D  E- 

*  Hippocratis  Prognofticon,  lib.iii.  Coae  as  Prae¬ 
notiones,  cap.  xiv. 

f  Aphorifmus  801. 

X  Michaelis  de  Angina  Polypofa,  p.  7, 

DEFINITIO. 

Cynanche  Trachealis  lic  a  Culleno  defini¬ 
tur  :  “  Cynanche  trachealis,  refpiratione  diffi- 
“  cili.  infpiratione  ftrepente,  voce  rauca,  tufii 
“  clangofa,  tumore  fere  nullo  in  faucibus  ap- 
“  parente,  deglutitione  parum  difficili,  et  febre 
“  fynocha.”  Haec  definitio,  ad  morbum  di- 
ftinguendum  plerumque  fufficit ;  fed  Micha- 
elis  non  in  ea  acquiefcit,  quia  quaedam  ex 
fymptomatibus  aliquando  defunt.  Hanc  de¬ 
finitionem  itaque  profert :  “  Anginam  mem- 
“  branaceam,  catarrhalem  fiftulae  aeriae  effe 
“  credo  inflammationem,  cum  metaftafi  ma- 
“  teriei  ad  partem  affectam  lymphaticae,  quae, 
“  nifi  vel  praematura  mors,  vel  remedia  tem- 
“  peftive  adhibita  impediant,  in  concremen- 
tum  polypofum  abit 

N  Haec 


*  MljCHAELIS,  pag.  89. 

Haec  autem  fuppofitio,  notitiam  morbi  non 
promovere  videtur;  nam  ligna  evidentia  et 
generalia,  limul  et  quae  inter  praxin  utilia  lint, 
preterit,  iliaque  tantum  notat  quae  difledlio 
patefacit.  Noltri  igitur  eximii  Nofologi  de¬ 
finitio,  multo  melior  aeftimanda  elt,  quamvis 
morbum  fortafse  accuratius  dignoviflet,  fi  ex- 
creationem  purulentam  et  filamentofam,  quae 
tam  frequenter  inter  progreflum  ejus  occurrit, 
notaverat, 

f  ■  •• 


HISTORIA. 

Hujus  morbi  impetus,  plerumque  languore 
et  moleftia  praeceditur,  et  frequenter  rigore  cui 
calor  fuccedit.  Interdum,  autem,  acceflio 

4. 

fubita  eft,  pueros,  vel  inter  ludendum  vel  dormi¬ 
endum  morbo  adoriente  ;  et  nonnunquam  tuf- 
fis  levis,  aliave  fymptomata  catarrhalia  praece- 

duntf 

\ 

dunt,  quae  vix,  aut  ne  vix  quidem,  adver¬ 
tuntur. 

t 

Si  aeger  tam  provedtus  iit,  ut  quae  fentit  ver¬ 
bis  exprimere  poiiit,  non  infrequenter  de  do¬ 
lore  obtufo,  preiTura  au6to  conqueritur,  et  con- 
Itridtionis  fenfu  in  trachea,  cujus  pars  anterior 
et  exterior  aliquando  leviter  tumefcit.  Saepe 
etiam  adfunt  tuilis  arida,  aliaque  ligna  catar- 
rhalia;  et  plerumque  ob fervatur  maxima  ad 
fomnum  proclivitas.  Facies  mox  rubet  et  tu¬ 
met  ;  litis  urget,  et  caput  dolet ;  pulfus  fortis, 
durus  Iit  et  frequens,  febrisque  generalis  in¬ 
gruit. 

Refpiratio,  quae  fub  morbi  initio  quodam¬ 
modo  afficiebatur,  frequenter  fubito,  fed  fre¬ 
quentius  gradatim  difficilior  lit ;  donec  tarr- 
dem  fuffocatio  ipfa  minitatur.  Majore  mo- 
leltia  inter  dormiendum,  trahitur  fpiritus, 
quam  inter  vigilandum  ;  fomnus,  itaque,  bre¬ 
vis  et  abruptus  elt,  et  nonnunquam  penitus 
ademptus. 


Sonus 

Sonus  quidam  refpirationem  comitatur,  dif¬ 
ficillimus  defcriptu,  fed  tam  peculiaris,  ut 
omnes  au&ores,  de  hoc  morbo  tradlantes, 
hunc,  inter  ligna  ejus  certiffima,  enotaverunt ; 
et  aliqui,  etiam,  dignum  cenfuerunt  ut  nomen 
morbo  praebeat  #.  Sunt,  in  quibus  vox  illa 
lingulas  infpirationes  comitatur ;  funt  autem 
et  alii,  in  quibus  tum  modo  percipiatur,  cum 
vel  clamant  vel  tuliiunt.  .  Cullenus  hunc 
fonum  ei  ex  tubo  aeneo  exeunti  ;  Homius, 
Rushius,  et  Alexander,  galli  cantantis,  Mi- 
g  hae  lis  gallinae  pipientis  voci,  comparaverunt; 
et  Rushius,  fonitum  inter  tuliiendum  produc¬ 
tum  efle,  opinatur,  qui  apprime  canis  latrantis 
eum  refert. 

Primo  impetu  morbi,  aegroti  faepe  naufea* 
et  vomitu  afficiuntur.  Manus  pedesque  inter¬ 
dum  tument.  Perfpiratio  parciffima  elt,  et 

urina 

*  “  The  leading  fymptoms  are  the  Ihrill  voice  and 
“  difficult  breathing.  It  may  therefore  be  called  fuffo - 
“  catio  Jiridula Home  on  the  Croup,  p.  34. 

urina  multum  diminuta,  fed  rubicunda.  Sub 
fine,  autem,  urina  magis  copiofa  fit,  et  fedi men¬ 
tum  mucofum  depoiiit.  Quum  fauces  infpi- 
ciamus,  parum  affe&ae  videntur.  Tonfillae  et 
lingua  nonnunquam  leviter  tumefcunt,  et  mu¬ 
co  obveftiuntur ;  fed  deglutitio  femper  illaefa 
eft.  Cei.  Rushius  obfervat  “  Eruptionem 
“  macularum  rubrarum  inter  morbi  progref- 
u  fum  accidere,  quae  levamen  multum  aegroto 
“  profert.  Haec  eruptio,”  continuat  ille,  “  ap- 

T 

“  paret,  evanefcitque  bis  aliquando,  vel  ter, 

♦ 

morbo  progrediunte  Sed  hoc  phaeno¬ 
menon,  fi  omnino  in  noftro  coelo  occurrat,  certe 
rarifiimum  eft  ;  nam  a  nullo  alio  auctore  men¬ 
tio  de  eo  fa&a  eft. 

Aliquando  fymptomata  ifta  multum  et  fub- 
ito  aggravantur ;  fpiritus  difficillimus,  pulfus 
debilis  fit,  mollis  et  intermittens,  miferque  re¬ 
pentina  morte  abripitur.  Periculum,  autem, 
imminens  non  raro  avertitur,  et  omnia  in  me¬ 
lius 

*  RusH’sMecL  Inq.  vol.  i.  p.  144, 

Irus  mutantur,  concretiones  tubulatas,  vel  fila¬ 
menta  quafi  dentata,  tuffis  ope,  rejiciendo. 
Levatio  quamvis  incerta,  nulla  caufa  evidente, 
interdum  occurrit*. 

Exitus  funeftus,  leni  omnium  fymptoma- 
tum  aggravatione,  accidere  poteft :  Refpira- 
tionis  difficultate  audta,  et  augiente  femper  ; 
extremis  corporis  ^umefcentibus  et  frigefcen- 
tibus,  dum  fudor  copiofus  fefe  diffundit  capi¬ 
ti  et  pedtori ;  pulfu  debili,  frequente,  vacil¬ 
lante,  vel  intermittente  fa6lo  ;  fpafmisque  mul¬ 
tas  partes  graffantibus.  Quum  res  ita  fe  habe¬ 
ant,  plane  apparet,  mortem  etiam  inflare. 

Cum  morbus  graviffimus  efl,  aeger  aliquan¬ 
do  intra  horas  viginti  quatuor,  et  frequenter  in¬ 
tra  duos  vel  tres  dies,  ei  fuccumbit.  “  Angi- 
“  nae  graviffimae  quidem  funt,”  ait  medicinae 
pater,  “  et  celerrime  interimunt,  quaecunque 

w  neque  in  faucibus,  neque  in  collo  quicquam 

♦ 

B  “  confpicuuin 


*  Michaelis,  pag.  13, 

“  confpicuum  faciunt ;  plurimum  vero  dolo- 
“  rem  exhibent,  et  ereda  cervice  fpirandi  ne- 
“  cefiitatem  ;  hae  namque  et  eodem  die,  et 
“  fecundo,  et  tertio,  et  quarto,  ftrangulant 
Plerumque,  tamen,  ejus  finis  paulo  remotior 
efi  ;  duobus  vel  tribus  lapfis  diebus,  priufquan} 
indicia  cynanchica  fefe  oftendunt ;  quae  mul¬ 
tos  dies  permanere,  mortemque  etiam  ad  duo¬ 
decimum,  decimum  quartum,  vel  decimum  oc¬ 
tavum  diem,  inferre  poflunt.  Nec  exempla 
defunt,  ubi  aeger,  fpe  falutis  revertentis  per- 
inulfus,  quinta  hebdomade  cadet  morbo  f . 

Cynanche  trachealis,  nec  haereditaria,  nec 
contagiofa  efi,  ut  aliqui  opinantur  £ ;  et  quum 
multi  in  una  familia  ea  laborant,  morbum 
contagione  propagari  non  illico  inferendum ; 
fed  caufas  praedifponentes  et  excitantes,  fortaf- 

se,  omnibus  aequaliter  applicari.  Nonnun- 

,  / 

quam 

*  Hippocratis  Frognoft.  lib.  iii. 

f  Michaelis,  pag.  13. 

i 

%  Buchan’s  Dom.  Med.  p.  606. 

quam  hic  morbus  epidemice*,  fed  plerumque 
fporadice  tantum,  graffatur.  Unum  exemplum 
audivimus,  quum  omnes  in  familia  pueri,  fed 
non  puellae,  eo  afficiebantur  f  * 

Morbus  nofter,  a  Homio  cel.  et  Milla- 
rio,  infantilem,  poli  abla&ationem,  et  pue¬ 
rilem  aetatem  ante  duodecimum  annum,  ado¬ 
riri  dicitur.  At  documenta  invenienda  funt, 
ubi  etiam  adultos  aggreffiis  eft  J.  Eundem  in¬ 
vadere  poteft  plus  limplice  vice  ;  et  quum  ita 
fit,  confuetudine  aliquando  revertere  folet,  le~ 
Vi  caufa  excitante  tantum  adhibita.  Recidi¬ 
vus,  autem,  multo  lenior  invenitur  §. 

C  A- 

\* 

*  Bur serius,  de  Medicina  Pra&ica,  vol.  iii  pag.  391. 
et  395. - -Ghisi  a  Michaele  cit. 

f  Greg.  Praei.  Acad. 

%  Med.  Comm.  vol.  vii.  p.  338.  Ghisi  et  Tulpius 
a  Michaele  cit.  Greg.  Prsel.  Acad. 

§  Alexander  on  Group,  p.  18. 

CADAVERIS  INCISIO. 

t 

Quemadmodum  in  cynanche  tracheali,  fpi- 
rationis  interclufio,  mortis  £aufa  efl,  optimo 
jure  e&pedtari  poteft,  ut  eadem  externe  exhi¬ 
beantur,  quam  in  fufpenfis  vel  fubmerfis.  Et 
ita  res  fe  habet ;  nam  facies  tumida  eft  et  li¬ 
vida,  oculi  turgidi  et  prominentes,  collique 
venas  fanguine  inflatas 

Incifo  corpore,  pulmones  plerumque  natu¬ 
rales  reperiuntur  ;  interdum,  autem,  materia 
alba  vel  purulenta  repletae  ;  dum  maculae  ni¬ 
grae  quae  aliquando  apparent,  gangrenae  inci¬ 
pientis  indicia  funt.  Internae  parietes  tracheae, 
aeque  ac  bronchiorum,  plerumque  obducun¬ 
tur  concretione  tubulata,  vel  lamina  materiae 
flavefcentis  et  pulpofae  f,  quae  perfe&am  ima¬ 
ginem, 

*  Michaelis,  p.  15. 
f  Baillie’s  Morbid  Anatomy,  p.  56» 

ginem  caveae,  refert,  unde  depromebatur.  Ini¬ 
tium  interdum  habet,  ab  larynge,  unde  ad 
bronchiorum  ultimas  ramificationes  defcendit. 
Nonnunquam,  autem,  infra  eam  paulo  tantum 
potrigitur  $  et  quibufdam  in  exemplis  infra 
laryngem  originem  ducit.  Hoc  corpus  lingu¬ 
lare,  in  craflitie,  diverfum  eli  ;  interdum,  non 
crultulam  fcriptatoriam  fuperans  ;  interdum, 
tracheae  univerfae  lumen  fere  obturans  ;  dum 
contra,  quamvis  rarifiime,  in  una  parte  tan¬ 
tum  hujus  canalis  occurrit.  Diverlillimae  fir¬ 
mitatis  elt ;  nonnunquam  durum  et  tenax  ; 
nonnunquam  molle  quali  femifolutum.  Color 
plerumque  albus,  quamvis  non  defunt  exem¬ 
pla,  in  quibus,  maculatus  vel  niger  fuit.  Haec 
membrana,  non  tracheae  firmiter  adherere  vi¬ 
detur  ;  nam  fine  difficultate  feparari  potell ;  et 
cum  remota  fuerit,  trachea  ipfa,  in  confpedtum 
prolata,  .plerumque  inflammata  apparuit  *. 

Pus 

*  Home,  Cafes  4.  7.  io.  xi. - Salomon,  Obf.  I. 

— -Metn,  London  Med.  Soc.  vol,  iv.  art.  12. 

Pus  et  mucus,  in  copia  admodum  varia,  in¬ 
ter  hanc  membranam  et  tracheae  tunicam  in¬ 
teriorem,  faepe  interponuntur.  Plus  minusve 
bronchias  implent ;  quae,  aeque  ac  trachea  ip~ 
fa,  non  raro  inflammatione  afficiuntur.  Ef¬ 
futio  ferofa,  etiam,  interdum  occurrit,  fed  ra- 
riffime. 

i 

Hoc  corpus  adventitium  plerumque  in  tra¬ 
chea  reperitur }  fed  quum  uno  vel  alio  cafu  de¬ 
fuerit,  inflammationis  praefentis  ligna,  mani- 
fefta  fuerunt 


DIAGNOSIS. 

Signum  efl  nullum  pathognomonicum,  fem- 
per  in  cynanche  tracheali  praefens,  et  ab  om¬ 
ni  alio  morbo,  femper  dillinguens :  nam  om- 

.  nia 

*  Crawford  Differt.  Inaug.  de  Cynanche  Stridula, 
pag.  9. 

nia  haec  fymptomata,  quae  in  ejus  hiltoria  lo¬ 
cum  obtinuere,  uno,  vel  alio  tempore  defu¬ 
ere  *  ;  et  vox  ftridula,  plerumque  tam  diag- 
noftica,  non  fub  ortus  tempore  femper  eft  con¬ 
flans,  et  interdum  a  corporibus  peregrinis,  in 
afperam  arteriam  elapiis,  evenit  f .  Hujus  ita¬ 
que  morbi  de  praefentia,  quam  plurium  alio¬ 
rum,  non  concludere  licet,  ex  limplice  fymp- 
tomate  tantum,  fed  multis  conjundlis.  Exem¬ 
pla  autem,  quae  nunc  protuli,  tam  rara  funt, 
ut  quae  judicium  noftrum  non  multum  affi- 
ciant. 

Morbi,  quos  ab  hoc  noflro  diftinguere  ne- 

cefle  eft,  efle  videntur  Catarrhus,  quaedam  cy~ 

\ 

nanches  fpecies,  Pneumonia,  quidam  fpira- 
tionis  affe&us,  et  obftrudliones  tracheales  et 
bronchiales. 

Inter 

*  Michaelis  cafum  a  Tulpio  citat,  quo  etiam  fpi- 
ratio  difficilis  non  occurrebat ;  non  autem  pro  certo 
conftat  an  hic  cafus  noitro  morbo  referendus* 

f  Vide  exemplum  hujufmodi  in  Homio,  p.  49. 

Inter  catarrhum  et  cynanchen  trachealem, 
termini  non  accurate  definiri  poflimt,  uti  in 
feipfos  infenfiliter  ineunt,  praefertim  quoniam 
iis,  eadem  fedes.  Quum  hi  morbi,  autem, 
fuas  formas  induerint,  diftin&iones  admodum 
prominentes  funt ;  nam  cynanche  noftra  cito 
vocem  propriam  et  fpirationis  difficultatem, 
recipit. 

Quoniam  tonjillce  in  noftro  morbo,  vix  aut 
ne  vix  quidem  tument,  et  deglutitio  femper  il- 

laefa  eft,  inter  cynanchen  tonjillarem  et  no^ 

% 

ftram,  diffin&io  fatis  liquet. 

In  cynanche  maligna ,  autem,  aliquando  af- 
feclus  quodammodo  fimiles  funt.  Iis  in  com¬ 
muni,  fauces  mucofae  interdum  obfervantur, 
et  exfcreationes  membranarum  ;  colli  et  gut¬ 
turis  dolor  et  tumor,  cutisque  eruptio.  Vox 
ffridula  etiam  nonnunquam  in  cynanche  ma¬ 
ligna  occurrit. 


Sed 

Sed  fymptomata  catarrhalia,  cynanchen  tra¬ 
chealem,  plerumque  praecedunt.  Gutturis  do- 

\ 

lor  gravior  et  inferior  eft  ;  membranarum  fpu- 
tatio  femper  aegroti  morbum  levat,  non  exa¬ 
cerbat  ;  ulcera  in  faucibus  nunquam  fefe  often- 
dunt ;  nullaque  ligna  funt  illius  ftatus,  cui  me¬ 
dici  nomen  putrefcentis  indiderunt.  Praeter 
haec  omnia,  affectio  laryngea  magis  conflans 
eft  ;  nunquam  a  contagione  morbus  exori¬ 
tur  ;  et  exanthemata,  vix  omnino  inter  pro- 
greflum  apparent.  Vox  ftridul-a,  quum  cy¬ 
nanche  malignae  comes  lit,  femper  noftram 
cynanchen,  etiam  aggredientem,  indicat. 

Pneumonice  alia  fedes,  ftridor  non  praefens, 
et  aegrotorum  diverfa  aetas,  inter  hunc  et  no- 
ftrum  morbum  fatis  dignofcere  videtur.  In 
pneumonia,  quoque,  dolor,  live  pungens  live 
obtufus,  praefertim  fub  infpiratione  au  dius, 
femper  aliquem  thoracis  partem,  infeftat. 

AJlhma  vix,  aut  ne  vix  quidem,  primis  aeta¬ 
tis  annis  adoritur,  femperque  fub  paroxyfmis 

G  gr  affatur. 

graffatur.  Gutturis  vel  faucium  tumor  nul¬ 
lus,  nec  vox  ftridula  eft. 

Aliqui  audtores,  morbum  defcripferunt,  in¬ 
fantibus  proprium,  et  AJlhma  infantum  fpaf- 
modicum  dictum,  cui  morbo,  fymptomata  quae¬ 
dam  noftri  funt,  fed  alia  valde  diverfa.  Hoc 
malum,  ex  fpafmo  oriri  credunt.  Non  mihi 
autem  certum  videtur,  an  hic  morbus  prima¬ 
rius,  an  noltri  tantum  varietas,  lit ;  multa,  po- 
ftea  inter  caufam  proximam  dicenda,  opinio¬ 
nem  hanc  fuadent,  et  donec  hujus  morbi 
diverfa  natura  probetur,  non  diagnofin  tentare 
necefle  eft. 

Pertujjis,  pueros  ejufdem  aetatis  quam  cy¬ 
nanche  nofter,  adoriri  folet ;  fed  magis  grada- 
tim  accedit,  certaque  tempora  fervat  \  doloris 
et  tumoris  tracheae,  plane  expers  eft  ;  tuflis 
longe  gravior,  fed  refpiratio  rariflime  difficilis 
eft.  Paroxyfmus,  muci  vifcidi  exfcreatione, 
plerumque  finitur. 


Trachea 

Trachea  obflrucl a  effe  poteft,  a  corpore  pe¬ 
regrino  illapfo,  vel  tumore  in  eam  premente  *  ; 
ex  quorum  utroque,  cynanches  trachealis  fymp- 
tomata  oriantur.  Non  autem  male  de  his 

—  Ut 

judicandum  eft,  li  aceeflioni  illius  fubita- 
neae,  et  dolori,  et  ftrangulationis  fenfui, 
ftatim  cafu  produdtis,  animum  advertamus  ; 
et  quum  hujus,  hiftoriam,  pondus  et  moleftiam 
confideremus,  haud  fecus  ac  generalem  affec¬ 
tum  qui  neceffarie  fubfequitur. 

Concretiones  tracheales,  noftro  morbo  non 
folum  propriae  funt ;  nam  in  quibufdam  aliis 
interdjam  reperiuntur.  In  Affhmate  f,  Pneu¬ 
monia  J,  Phthifi  §,  et  Haemoptvfi  ||,  nonnun- 
quam  exfpuuntur.  Sunt  etiam,  qui  multum 

et 

*  Monro  Praei.  Acad. 

f  Phil.  Tranf.  vol.  vi.  p.  182. - Greg.  Horft. 

vol.  ii.  Obf.  4. 

J  Morgagni  de  Sedibus  et  Caufis  Morborum, 
Epift.  xxi.  lib.  2.  fe6l.  19,  et  20. 

§  Phil.  Tranf.  vol.  iii.  p.  68,  et  69. 

||  Phil.  Tranf.  vol.  vi.  p.  181. 

et  diu,  fpiratione  difficili,  tuffi  gravi  et  fymp- 
tomatibus  febrilibus  affe&i,  tandem,  concre¬ 
tiones  fimiles  exlcreaverunt 

Difficillimum  dicere,  quae  figna  diagnoilica 
inter  hos  affe&us  et  cynanchen  trachealem 
proferri  poffint ;  vel  potius,  cur  fymptomata 
eadem  quam  in  cynanche  tracheali,  non  fem- 
per  fefe  oftendunt.  Verilimile  eft,  laryngem  in 
nofiro  morbo  magis  affedlam  elfe,  et  concre¬ 
tionum  caufam,  quaecunque  lit,  ipajore  vi 
agere,  et  fymptomata  multo  graviora  produce¬ 
re  ;  quod  fuffultum  eft  obfervando,  tuffiendum, 
ubi  concretiones  tracheales  adfunt,  fed  non 
noftri  mali  indicia,  frequenter  levamen  ferre, 
quamvis  nil  ejedlum  fuerit  \  quod  Warrenus 
eximius  in  locum  concretionum  mutatum,  re¬ 
fert» 

\ 

CAUSiE 

*  Warrek  on  Bronchial  Polypus.  Med.  Tranf. 
vol.  i.  p.  40^. 

CAUS^l  REMOTAE. 

Quae  cunque  pulmones  debilitant  vel  irritant, 
huic  morbo  causje  pr^edisponentes  aelti- 
manda ;  hinc  nuper  laborantes  pulmonum 
morbis,  afthmate,  catarrho  vel  rubeola,  admo¬ 
dum  ei  opportuni  fiunt 

Aer  humidus  etiam  praedifponere  dicitur ; 
nam  frequenter  in  locis  paludolis  morbus  oc¬ 
currit,  fed  non  omnino  quum  deficcata  fue¬ 
rint  f . 

Loca  maritima ,  imprimis  hoc  morbo,  a  Ho- 
mio,  infeftari  dicuntur ;  fed  aliorum  experi¬ 
entia,  hanc  opinionem  non  confirmat ;  nam 
faepe  in  locis  procul  a  mare,  fievivit. 

JEtas 


*  Home,  p.  35. 

f  “  Haec  planities  (Carfe  of  Gowrie)  nuper  deficcata 
u  fuit,  et  rarius  occurrit  morbus/*  Crawford  de 
Cjn.  Stridula,  pag.  13. 

JRtas  infantilis ,  apprime  huic  morbo  oppor- 
tuna  eft. 

Confuetudo  tantum  cynanche  noftro  arridet, 

ut  homines,  qui  femel,  bisve  morbo  labora- 

verunt,  femper  ad  eum  maxime  proclives, 

» 

reddat.  Cum  iri  adulta,  tum  in  prima  aetate, 
hoc  interdum  obfervandum  ell  *. 

% 

Ex  causis  occasionalibus frigusyvz  1  frigus 
cum  humiditate  conjun&um,  praecipuae  funt ; 
hinc  morbus  in  his  anni  tempellatibus  plerum¬ 
que  graffatur,  ubi  hae  poteftates  noxiae  prae¬ 
cipue  obveniunt  f . 

-  Exercitatio  violens,  vel  quaecunque  valde 
motum  accelerat  fanguinis,  morbum  noftrum 
excitare  poteft. 

Vociferatio  etiam,  tracheam  multum  irri¬ 
tando,  morbum  concitare  poteft. 

CAUSA 

4 

*  Greg.  Praei.  Acad. 


•f-  Home,  pag.  34. 

CAUSA  PROXIMA. 

. © 

Audores,  qui  caufam  nofirae  cynanches  ex¬ 
plorarunt,  de  ea  inter  fe  plurimum  difcrepue- 
runt.  Alii,  fpafmo  *,  alii,  inflammationi  f, 
referendam  efle,  opinantur ;  quidam,  autem, 
fibi  perfuafum  habent,  duas  efle  morbi  fpe- 
cies ;  quarum  una,  fpafmo,  altera,  inflam¬ 
mationi,  originem  debet  J. 

Argumenta,  pro  hujus  morbi  natura  fpafmo- 
dica,  fefe  in  fequentia  refolvere  videntur. 

1.  Frequentes  remifliones  et  exacerbationes, 

■ 

inter  morbum,  occurrere. 

2.  Antifpafmodica  femper  remedia  effica¬ 
ci  flima  efle. 

3.  Membranam  adventitiam  non  femper  in 
trachea  inveniri. 

Non 

#  Millar  on  Afthma. 

t  Home,  Cullen,  Michaelis,  Alexander,  &c. 

t  Rush. 

Non  omnino,  autem  pro  comperto,  habetur* 
remiffiones  et  exacerbationes  (i.)  femper,  vel 

neceflario,  huic  morbo  obvenire ;  nam,  quum 

0 

t 

Homii  et  Alexandri  obfervata  confulemus, 
mentionem  de  his  facftam,  non  invenimus. 
Sed  fi  concedatur  contradliones  laryngis  fpaf- 
modicas  faepe  obfervandas,  non  inde  inferem 
dum,  aliis  adverfts,  morbum  penitus  efle  fpaf- 
modicum ;  nam  inflammatio,  fub  certis  rebus* 
ftimulus  efle  poteft,  cui  fpafmus  pendeat. 

Nec  antifpafmodicorum  fucceflus  (2.)  tam 
frequens,  hanc  opinionem  confirmare  poteft  • 
quia  non  adhuc  probatum  eft,  non  operari 
pofle  in  morbo  curando,  fpafmum  removem 
do,  quali  fymptoma  urgens,  quamvis  adventi- 
tium  ;  aeque  ac  in  multis  aliis  morbis,  fyrnp- 
tornatis  urgentis,  etfi  non  primarii,  fublevatio, 
faepe  curationem  faciliorem  reddat. — Sed  pri- 
ufquam  adhibita  fuerunt  antifpafmodica,  fan- 
guis,  faepe  inter  Rushii  et  interdum  inter 

Millarij 

*  Rush’s  Med.  Inquiries,  p.  145 

Millarii  praxin,  detra&us  fuit.  Milia¬ 
rius,  autem,  quamvis  femper  levamen  aliquod, 

4 

,  *  % 

ex  hoc  remedio  inveniebat  ufum  diffuadet, 

quia  curationem  aliquando  remorabatur.  At 
non  effedtus  millionis  fanguinis  topicae  tenta- 
vit,  quae  faepe  utilis  efle  poteft,  etiamli  gene¬ 
ralis  detra&io  prohibenda  lit. 

Si  hic  nofter  morbus  ex  fpafmo  penitus  ori- 

\ 

ginem  duxerit,  opium ,  remedium  ad  fpafmos 
debellandos  efficaciffimum,  femper  certe  ad¬ 
hibendum  elfet;  fed  opio  in  primis  morbi  die¬ 
bus,  experientia  repugnat. 

Exempla,  in'quibus  concretio  trachealis  (3.) 
omnino  abelfet,  certe  rariffima  funt ;  nam  a 

V 

Mi ll ario  dicitur,  hanc  concretionem  femper 
inveniendam  elfe  in  fecundo  afthmatis  in- 
fantum  Itadio,  quod,  morbo  a  Homio  cel. 
defcripto,  ideoque  noftro,  convenit.  Cafum 
praebuit  Austin,  in  quo,  cadavere  luftrato, 
nufquam  reperta  elt  membrana.  Trachea,  ta- 

D 

*  Millar  c3n  Afthma,  p.  42. 

men,  inflammationis  flgna  prae  fe  tulit  *.  Ex¬ 
emplum,  etiam,  ejufdam  rei,  Ellerus  protulit. 
Fatendum  eft,  autenv  non  pro  certo  judica^ 

♦ 

ri  polle,  an  morbus  a  Millario  et  Rusmo 
defcriptus,  fub  nominibus  Afthmatis  infantum, 
et  Cynanches  trachealis  flccae,  a  noftro  morbo 
diftindlus  flt,  vel  ejus  tantum  varietas.  Quas¬ 
dam  illam,  quaedam  hanc  opinionem  fuadent ; 
et  lis  fub  judice  permaneat,  donec  clare  often- 
datur,  membranam,  vel  plerumque  in  trachea 
adefle,  vel  femper  abefle.  Hanc,  autem,  mem¬ 
branam  plerumque  in  trachea  inveniri,  pbfer- 
vantia  docet. 

Phaenomena  morbi  primaria,  quae  vel  ante 

% 

mortem,  vel  ex  cadaveris  fedtione  apparent,  in 
.  caufa  morbi  exploranda,  duces  optimi  et  ceiv 
tiflimi  funt.  Natura  concretionum  tracheali¬ 
um  autem,  non  fecus  ac  flgna  mali  generalia, 
opinionem,  quas  morbum  inflammationi  re* 
fert,  ftabilire  et  confirmare  videntur.  At  haep 

res 

*  Crawford  de  Cyn.  Strid.  pag.  9. 

res  clarids  apparebit,  quum  ea  quae,  five  ex 
concretionum  natura ,  live  ex  morbi  Jymptomati- 
bus  ipjis,  deduci  poliunt,  confideremus. 

Natura  et  origo  concretionum  bron¬ 
chialium.  Primi  audtores,  qui  animum  ad  ea- 

o 

rum  naturam  inveltigandam  adhibuerunt,  has, 
vel  vafa  fanguinea,  tufli  reje&a*,  vel  tunicam 
tracheae  villofam,  feparatam  et  exfcreatam, 
aeftimaverunt  f .  Prima,  autem,  extifpicia, 
utriufque  opinionis, .  fallaciam  non  potuerunt 
non  demonllrare  ;  enim  vafa  femper  illaefa  in¬ 
veniuntur,  et  tunica  villofa  firmiter  partibus 
vicinis  adnexa,  quamvis  aliquando  a  membra¬ 
na  obveltiente,  celata.  Sed  quanquam  dif- 
feftio  non  earum  naturam  patefecerat,  neu¬ 
tram  opinionem  polle  effe  veram  fatis  liquet, 

quoniam 

*  “  Ramum  vena  arteriofce  a  phthilico  reje£lum,”  &c. 

Tulpius,  lib.  ii.  Obf.  3. - “  Effudit  inopinato  duos 

*  inllgnes  venarum  ramos.”  Barthol.  cent.  3.  hift.  98. 


f  WlLKIUS,  &C. 

quoniam  aegroti  dolor,  earum  feparatione  fem- 
per  valde  levatur,  non  augetur. 

Concretionum  naturam  in  animo  verfans, 

cel.  Homius  primum,  originem  mucofam  pro- 

* 

pofuit ;  et  hanc  opinionem  Murraius  et 
Rus h ius  afiecuti  funt.  Sed  de  formatione 
paulo  difcrepant.  Homius*  et  Rusmusf 
opinantur,  ut  mucus  in  tracheam  fecretus  fe- 
mifluidus,  per  moram,  aqua  evaporata,  durus  et 
craflus  fit.  Sed  fi  aquae  exhalatio  e  muco,  fir¬ 
mam  tracheae  membranam  producere  poffit, 

'fl 

haec  materia  faepe  reperta  efie  pollet,  et  in 

trachea,  et  nafi  caveis,  praefertim  quum  ca- 

. 

;  ; 

tarrho  afficiantur ;  nam,  tunc  temporis,  mu¬ 
cus  majore  quantitate  fecernitur  et  faepe  accu¬ 
mulatur.  Quae,  autem,  objici  pofient,  Ru- 
shius  profpiciens,  dicit:  “  Were  the  paflages 
44  of  this  organ  (the  nofe)  lefs  in  our  reach,  it 
44  is  probable  that  a  membrane  refembling 
46  that  found  in  the  trachea,  would  be  found 

44  in 

f  Pag.  142. 


*  Pag.  32^ 

“  in  it  every  twenty-four  hours,  efpecially 
“  when  it  was  affe&ed  with  a  cold.”  Sed 
haec  opinio,  nec  re  ipfa,  nec  analogia  fulci¬ 
tur  ;  nam  nunquam  in  corpore  hae  membra¬ 
nae  obveniunt,  nili  morbus  adeft. 

Murraius  alium  ejus  formationis,  modum 
proponit :  Mucum,  glandularum  quodam  lan¬ 
guore,  jufto  lentius  fecerni,  adeo  ut  per  mo¬ 
ram  concrefcat  At,  li  fecretio  in  ratione 
vis  glandulae  efiet,  non  majorem,  uti  in  noftro 
morbo,  fed  jufto  minorem,  materiae  fecretae 
quantitatem,  invenire  pollemus. 

Mucus,  autem,  fpiflatus,  non  concretionem 
trachealem  formare  poteft ;  nam  ejus  natura 
valde  diverfa  eft.  Mucus  concretus  “  in  cru- 
“  ftas  afperas  et  fragiles,”  abit  f  ;  facile  cum 
aqua  commifcet ;  et  ita  parum  putredini  op¬ 
portunus,  ut  totum  annum  aftervatus,  non  foe- 
« 

torem 

*  Murraius  de  Polypis  Bronchial.  Nov.  Com.  Soc. 
Goetting.  tom.iv.  p.  55. 

t  Halleri  EI.  Phyfiol,  tom.ii,  p,  362. 

torem  emifit  *.  Membrana  tracheae,  ex  alte¬ 
ra  parte,  denfa  et  firma,  et  aliquantulum  ela- 
flica  eft  *  naturae  admodum  putrefcentis ;  et 
adhefionis  adeo  flipatae,  ut  in  aqua  tepida, 
multos  dies  macerata,  non  folvebatur  f . 

Recentiora  experimenta  et  obfervationes  de 
hoc  corpore  adventitio,  fatis  fuperque  docent, 
id  prorfus  effe  fimile  fanguinis  coagulo  vel 
glutini,  hisque  concretionibus  in  thorace,  cor¬ 
de,  abdomine  repertis,  et  ubicunque  adhefio- 

nes  obfervantur  J.  Hoc,  autem,  corpus  ex 

■ 

vafculis  inflammatis,  vel  fanguine  repletis,  ex¬ 
oriri,  permulta,  fed  praefertim  fequentia,  pro¬ 
bare  videntur. 

i.  Sanguinis 

*  Haller.  ibici. 

f  Home,  p.  38. - Phil.  Tranf.  vol.  iii.  p.  68. 

%  Cullen’s  Firfl  Lines,  vol.  i.  p.  350. - Mon- 

ro  Praei:  Acad. - Morgagni  de  Sed.  &c.  tom.  u 

p.  4 25.— — Baillie's  Morbid  Anatomy,  p.  56,  57. 
and  79,  80. - Michaelis,  p.  40.— — BurseriuS 


de  Medicina  Prad.  tom.  iii.  p.  396. 

1.  Sanguinis  lympha  coagulabilis  vel  gluten, 
non  per  vafcula,  quae  partes  tenuiores  fangui- 
nis  tantum  admittunt,  pertranflre  poteft,  nili 
earum  area  amplificetur. 

2.  Larynx,  trachea  et  bronchiae,  cum  ante, 
tum  poli  membranae  formationem,  ligna  inflam-* 
Hiationis,  faepe  oltendunt ;  vafa  turgida  totae 
fuperficiei  ruborem,  fluida  autfla  tumorem  et 
tenlionem,  impertiunt. 

3.  Concretiones  polypofae  in  aliis  morbis 
praeter  noftrum  inveniuntur,  fed  in  his  tantum, 
quibus  inflammatio,  vel  primaria,  vel  acceL 
foria,  obvenit. 

4.  Similis  materiei  in  aliis  corporis  partibus 
repertae,  analogia,  polypofae  originis  opinio¬ 
nem  fulcit ;  nam  faepe  a  glutine  e  vafculis  in- 

*  flammatis  effufo,  pulmones  cum  pleura,  cor 
cum  pericardio,  et  inteftina,  vel  inter  fe,  vel 
cum  peritonaeo,  coalefcunt. 

Inflammatio,  autem,  hanc  eflulionem  prae- 
grediens  et  producens  quum  levis  lit,  interdum 

'  valde 

valde  obfcura  eft,  et  nullis  lignis  dignofcenda ; 
fed  non  hinc  inferre  licet,  inflammationem 
plane  deefle,  et  materiae  aliam  originem  efle 
petendam ;  nam  in  aliis  morbis,  e.  g.  Typho 
idterode,  ligna  inflammationis  vix  nifi  cada¬ 
verum  incilione  detegebantur et  remedia 
quae  inflammationem  debellare  poliunt,  opti¬ 
mo  fucceflu  adhibebantur  ;  faepe  etiam  in  re 
anatomica,  pulmones  cum  pleura  coalefcere 
inveniuntur,  quamvis  vix  aut  ne  vix  quidem 
unquam  in  pulmone  laboratum  eft.  In  multis 
etiam  exemplis,  ubi  arte  inflammatio  incitata 
erat,  haec  membrana  producebatur. 

5.  Interdum  pus  inter  polypum  et  tracheam 
interponitur  ;  quod  faepe  a  Hunter  et  Bail- 
lie  obfervatum  erat  in  caveis  inflammatis,  ex 

quarum 

* 

*  “  The  lungs  were  highly  inflamed  :  A  circum- 
“  llance  the  more  extraordinary,  as  no  fymptom  of 
(i  marked  pulmonary  affe&ion  could  be  perceived  du- 

t{  ring  the  exiftence  of  the  difeafe.” - Chisholm  on 

Malignant  Fever  of  Well  Indies,  p.  136. 

\ 

quarum  parietibus,  lympham  coagulabilem, 
antea  adhaerentem,  feparaverat. 

Symptomata  generalia  cynanches  tra¬ 
chealis,  aeque  ac  natura  concretionum,  quae  in 
trachea  inveniuntur,  opinionem  horum  confir¬ 
mare  videntur,  qui  caufam  hujus  morbi,  tra¬ 
cheae  et  partium  vicinarum  inflammationi  re¬ 
ferunt. 

Impetui  ejus  adrident,  affectus  catarrhales 
praegrefii ;  tempeflas  frigida,  humida,  muta¬ 
bilis  ;  aetasque  infantilis,  cujus  morbi  plerum¬ 
que  inflammatorii  funt.  Inftar  pyrexiarum 
aggreditur ;  pulfus,  frequentia  et  robore, 
cutis  calore,  et  faciei  rubedine,  comitatur  ; 

t 

fanguisque  fere  femper  cruftam  inflamma¬ 
toriam  exhibet. 

Quamvis  fatis  conflat,  hunc  morbum  ex  in¬ 
flammatione  pendere,  tamen,  certe,  in  expli¬ 
candis  multis  ejus  phaenomenis,  multum  diffi¬ 
cultatis  eft  ;  nec  minus  exponere  arduum  eft, 
cur  phaenomena  eadem  non  in  aliis  morbis  oc¬ 
currunt,  ubi  eadem  in  trachea  inveniuntur. 

E  Quaedam 


t 

Quasdam  poteft  efle  diverfltas,  ex  inflamma¬ 
tionis  diverfo  gradu,  et  fitu  ;  fed  ut  haec,  vel 
alia  quae  diverfitatem  producere  poliunt,  non¬ 
dum  inveftigata  furit,  parum  nos,  conjecduras 
de  ea  re,  proferre  decet. 

Spafmos ,  morbo  nollro  progrediente,  faepif- 
iime  laryngem  et  fiftulam  aeriam  infeftare, 
multumque  morbi  fymptomata  augere,  expe¬ 
rientia  docet.  Non,  autem,  fpafmus  in  cynan¬ 
che  tracheali  primarius  eft,  fed  acceflbrius ; 
et  ex  aliqua  inflammationis  poteflate,  non  no¬ 
bis  explicanda,  pendere  videtur ;  nam  in¬ 
flammatione  remota,  femper  fpafmus  quoque 
removetur. 

Alexander,  fymptoma  flmplex  inexplica- 

tum  relinquere  nolens,  opinionem,  de  fpaf- 

mi  accefflone,  fubfequentem  profert :  “  That 

a  an  intermifllon,  when  obferved,  depends 

♦* 

a  upon  the  exhaullion  of  irritability  in  thofe 
mufcles  which  are  fpafmodically  contrabl- 
u  ed  ;  that  the  return  of  the  paroxyfm  de- 

pend§ 


■ 

u  pends  upon  a  renewal  of  irritability  ;  and 
u  that  the  original  caufe  of  the  fpafm,  and  of 
“  courfe  of  the  difeafe,  is  tlie  inflammation 
“  exifting  in  the  internal  coats  of  the  tra- 
“  chea 

Hasc  autem,  remiflionis  et  exacerbationis 
explicatio,  non  confentanea  efle  videtur  princi¬ 
piis  ab  eo  alTumptis  ;  nam  quum  mufculi  la¬ 
ryngei,  vim  eorum  irritabilem  contrahendo  a- 
mittant,  hanc  vim,  non  nili  ftiipulo,  contrac¬ 
tionem  excitante,  remoto,  recuperare  poliunt : 
fed  quoniam  {limulus,  in  quantitate  eadem 
adefl,  irritabilitatis  accumulatio,  non  magis 
fieri  potefl,  ac  fluidi  eledtrici  in  condudlorem 
ele&ricam,  dum  teli  cufpidati  apex,  ei  pro¬ 
pius  applicetur. 


PROGNOSIS, 


*  Alexander,  on  Group,  p.  54- 

PROGNOSIS. 

Hujus  morbi  exitus  femper  metuendus  eft  ; 

•  'I 

xnam  refpirationem,  apprime  vitae  neceflariam, 
tantum  afficit  haec  cynanches  fpecies,  ut  non 
multum  et  diu  urgere  poteft,  quin  fatalis  lit. 
Auctor  recens,  autem,  docet,  remedia  tempe- 
ftive  adhibita,  morbum  in  quatuor  ex  quinque 

exemplis,  removere  poffie 

* 

Praecipue  infantibus,  hic  morbus  lethalis 
eft ;  partim,  ut  aliqui  putaverunt,  quia  vires,  ad 
refpirationis  obftaculum  removendum,  defunt. 

Primus  hujus  morbi  impetus,  plerumque 
his  qui  fequuntur,  gravior  eft. 

Morbus  periculofus  videtur,  prout  ejus  ac- 
ceffio  fubita  vel  gravis,  et  tempus  quo  auxi¬ 
lium  accerfitum,  plus  minusve  remotum  eft. 
Quo  magis  fpiritus  fonora,  et  febris  violens  fit*. 

eo 


*  Alexander,  p.  15. 

co  magis  eventus  timendus  ed  ;  “  and  iff’ 
ait  Homius,  “  we  be  not  called  till  tbe  third 
“  or  fourth  day  ;  if  the  breathing  appears 
“  much  affedted,  the  pulfe  quick  and  weak, 
“  the  face  red,  great  anxiety,  and  frequent 
“  tofling,  the  danger  is  great  and  preffing. 
“  But  if  we  fee  the  patient  on  the  fird  or 

“  fecond  day  of  the  attack  •  if  the  breathing 

* 

“  is  not  very  bad ;  the  pulfe,  though  fre- 
“  quent,  drong,  and  firm ;  and  more  efpe- 
“  cially,  if  the  voice  is  only  altered,  in  its 
“  dronger  exertions  of  crying  or  coughing, 
“  but  more  natural  in  its  common  date,  we 
“  may  entertain  hopes  of  a  recovery.” 

Tudis  dcca  femper  periculum  minatur,  tuf- 
fisque  etiam  quae  exfcreatione  valde  copiofa 
comitatur.  Illa,  plerumque  membranam  po¬ 
lypo  fam  formatam  et  drmam  ;  hccc,  depoli¬ 
tionem  valde  copiofam  ede,  et  dr angulationem 
inferri  poffe,  docet.  Non  autem  defperandum 

ed 

eft  quum  fymptomata  maxime  urgeant ;  nam 
interdum  ad  hoc  temporis  punctum,  tufliendo 
rejicit  aeger,  concretionum  portiones,  vel  pus 
ipfum  ;  quo  fit  ut  redivivus,  et  nova  quali  vita 
imbutus,  videtur.  Levamen  aliquando  fub~ 
miniftratur,  nulla  caufa  evidente ;  at  femper 
incertum  et  caducum  eft. 

Vox  ftridula  non  metuenda,  quum  alia’ 
morbi  ligna  penitus  removeantur  ;  caufa  enim 
prima  remota,  complures  menfes  vel  annos* 
nonnunquam  permanet 

RATIO  MEDENDI. 

Nulli  morbo,  magis  quam  huic  noftro,  re¬ 
media  validiora,  et  fimul  tempeftivius  danda 
funt.  Subito,  tam  faepe  fatale  eft  malum,  ut 
remedia  parum  valere  poliunt,  nili  primo  im¬ 
petui  obfiftunt,  et  ita  progreffum  prorfus  im- 
pediunt. 

Confilia  medendi  intra  quatuor  indicationes 
proferri  poliunt. 

I. 


*  Greg.  Praei,  AcadL 

I.  Febrem,  vel  inflammationem  localem,  re¬ 
movere. 

II.  Concretionem  polypofam  in  trachea  for¬ 
matam,  feparare  et  ejicere. 

III.  Spafmum  occurrentem  refolvere. 

'b- 

IV.  Strangulationem  inflantem  praecavere. 

Quamvis  fcientia  noftra  de  medicaminum 
in  corpus  humanum  adtione,  intra  limites 
arctos  coarcetur,  tamen,  ut  experientia  docet, 
quofdam  effedtus,  quibufdam  medicamentis 
proprios  efle,  remedia  in  cynanche  tracheali 
utiliffima,  ex  ordine  effedtuum,  vel  poteftatis 
quem  indicationes  nunc  prolatas  perficere  ha¬ 
bent,  enumerabo, 

I.  Confilium  primum  multis  remediis  ex¬ 
pleri  poteft,  quorum  princeps  aeftimanda  eft 
yentffeffiio .  Hoc  remedium,  certe,  in  omni 

morbo 

morbo  cautifiime  adhibendum  ;  et  in  hoc,  ut 
in  aliis  morbis,  affedtus  generalis  violentia, 
pulfas  vi  et  frequentia,  corporisque  habitu  di¬ 
rigendum.  Eadem,  quae  primum  fanguinis 
detradlionem  fuadent,  aeque  ac  ejus  color,  iti¬ 
dem,  et  alia  ad  eum  referenda,  an  neceffe  fit 
idem  repetere  remedium,  fatis  docent. 

Multi,  fanguinem  non  mittendum,  nifi  febris 
adeft  violens,  opinantur ;  at  in  robuftis  et  ple- 
thoricis,  ubi  multa  eft  diathejis  phlogiftica,  de 
hoc  remedio  ad  febrem  generalem  praeca¬ 
vendam,  et  ad  corpus  pro  aliis  medicaminibus 
parandum,  bene  fperare  licet.  Sanguinis  de¬ 
tractio  generalis,  raro  topicam  praecludere 
debet ;  enim  quamvis  affectum  generalem  opti¬ 
me  minuere  accommodata  fit,  tamen  morbus 
localis,  non  nifi  remediis  topicis,  faepe  levan¬ 
dus.  Laxis  autem  corporibus  et  debilibus, 
miflio  generalis  non  permittenda  ;  his  itaque, 
topica  apprime  ncceffaria  videtur,  et  multum 
faepe  prodefi,  quia  vix  debilitat. 


Efficaciffime 

Efficaciffime  fieri  poteft,  ope  hirudinum ; 
quorum,  odio,  decem,  vel  duodecim,  eodem 
tempore  collo  admovendae  ;  neque  removendas 
donec  fua  fponte  decidant;  et  dein,  etiam,  fan- 
guinis  e  plagis  ftillicidium,  aqua  calida  promo¬ 
vendum.  Saepe  multum  et  fubito,  iis,  aeger 
levatus  eft.  Spiratio  facilior  -trahitur  ;  faciei 
rubedo,  colori  pallido  cedit ;  periculumque 
morbi  multum  diminuitur,  fi  non  penitus  re¬ 
movetur. 

Sibi  perfuafum  habet  Michaelis  ingenio- 
fius,  fanguinem  de  debilibus,  et  ubi  febris  vel 
nulla,  vel  mitis  fit,  non  etiam  topice  detra¬ 
hendum.  Haec  opinio,  autem,  non  experien¬ 
tiae,  duci  noftro  optimo,  confentanea  eft  ;  nam 
quibufdam  in  morbis,  maxima  etiam  debili¬ 
tate  comitatis,  inflammatio  interdum  occurrit, 
eademque  remedia  requirit,  quafi  corpus  va¬ 
lidum  et  plethoricum  efiet.  Hujus,  exem¬ 
plum  apud  noftrates  in  typho,  aliquando  inve- 

F  nitur.; 

nitur ;  et  apud  Penfylvanienfes,  et  Indos  Oc¬ 
cidentales,  eadem  res,  typho  iderode,  eximie 
illuftrata  erat. 

Homxi  clar.  opinio  eft,  evacuantia  om¬ 
nia  non  tantum  inutilia,  fed  periculofa  efle, 
quum  membrana  jam  formata  lit,  vel  pus  de¬ 
politum,  quia  tunc  temporis,  pulfus  plerum- 

> 

que  debilis  fit.  Sed  quamvis  evacuantia  ge¬ 
neralia  a  debilitate  prohibentur,  tamen  fan» 
guinis  detradio  localis,  fymptomatibus  urgen¬ 
tibus,  non  poteft  non  efle  utilis  eodem  mo¬ 
do  quam  ad  primum,  ex  ejus  poteftate  in 
inflammatione  removenda,  quae  certe  perma¬ 
nere  poteft,  febre  generali  remota,  et  mem¬ 
brana  partim  formata.  Nam  fi  hujus  mem¬ 
branae  origo  inflammationi  tribuatur,  incre¬ 
mentum  certe  eidem  caufae  tribuendum  eft,  et 
itaque  eifdem  remediis  debellandum.  Si  pro 
comperto  haberemus,  quum  membrana  for-? 

mata,  et  vafculae  adioni  naturali  reftitutae  fint, 

* 

remedia  inde  omittenda  ;  fed  dum  in  hac  re 
admodum  incerti  fumus,  et  adhuc  magis,  quo¬ 


niam 

niam  inflammatio  ipfa,  cadavere  incifo,  fkpe 
reperta  eft,  quamvis  membrana  etiam  formata 
fit,  remedia,  fymptomatibus  ingruentibus,  ad¬ 
hibere  necefle  videtur. 

Emetica  faepe  utilifiima  funt,  non  folum  ad 
morbum  impediendum,  vel  primo  aggreflli  re¬ 
movendum,  fed  etiam  ad  materiam  adventiti¬ 
am,  cujufdam  fit  generis,  e  trachea  ejiciendam. 
Eorum  ufus,  primo  conlilio,  tam  merito  cele¬ 
bris  eft,  ut  in  his  locis  ubi  morbus  frequenter 
obvenit,  fub  primo  impetu,  optimo  fucceflu, 
femper  adhibeantur ;  pauci  enim  infantes 
morbo  fuccubuerunt,  quibus  tempeftive  adhi¬ 
bita  fuerunt  emetica  *.  Exitum  tam  felicem 
haec  producere  poflunt,  parti m  a  ventriculo  eva¬ 
cuando,  magis  autem  corpus  univerfum  concu¬ 
tiendo,  fanguinem  in  omnes  partes  aequaliter 
propellendo,  et  ita  omnem  fundtionem,  fed 
praefertim  perfpirationem,  promovendo. 

Quandocunque  fanguinem  detrahere  opus 
eft,  prius  detrahendus,  quam  emetica  adhibe¬ 
antur. 

Remedia 

*  Grawford  de  Cynanche  Stridula,  pa g>  32^ 

Remedia  vejicatoria ,  etiam,  gutturi  externo 
applicata,  poft  fimguinis  detradtionem,  live 
generalem,  live  topieam,  multum  prodelfe  fo~ 
lent,  cum  ad  inflammationem  removendam, 
tum  ad  fpafmum  refolvendum.  “  In  le- 
“  viore  inflammatione,”  ait  nofter  Gregorius 
illultris,  “  ubi  febris  aut  nulla  aut  lenillima 
u  faltem  adell,  fuper  partem  inflammatam 
“  impolita,  nullo  omnino  detradlo  fanguine, 
“  faepe  ad  morbum  fummovendum  fufficiunt; 
u  et  in  graviffimis  etiam,  ubi  vehemens  limul 
“  febris  urget,  fanguine  jam»  femel  atque  ite- 
“  rum  fortafse  milfo,  utilillima  reperiuntur* 
“  et  magnas  et  repetitas  fanguinis  detractiones, 
“  alioquin  folam  fpem  atque  profugium, 
“  minus  necelfarias  reddunt,  et  magis  prae-. 
“  terea  levamen  faepe  afferunt  quam  maximae 
“  fanguinis  detraCtiones;  et  limul  valde  in- 
“  firmis  et  exhaultis  optime  conveniunt,  qui 
u  fanguinis  detraClionem  nullo  modo  tolerare 
“  potuifient  *e” 

Inter 

*  Greg.  Conf  pe£t  vol.  ii.  pag.  485» 

Inter  applicandum,  autem,  obfervatu  dig¬ 
num  eft,  ut  linteolus  tenuis,  vel  carbafus,  inter 
emplaftrum  et  vulnera  a  cantharidibus  fa&a, 
interponi  debet,  ad  praecavendum  canthari¬ 
dum  abforptionem.  Opium,  vel  camphora, 
cum  emplaftro  commiftae,  eundem  effe&um 
femper  producere  dicuntur. 

Alvus  in  hoc  morbo  femper  cito  folvenda 
eft,  vel  lotionibus  per  anum  infufts,  vel  remediis 
ore  fumptis.  Ex  catharticis,  permulta  in  ufu 
funt.  Gratiflima,  autem,  tantum  adhibenda, 
ne  fletus  a  remedio  ingrato  excitatus,  et  ita 
infans  fuffocatus  fit.  Homius  cel.  hanc  rem 
in  animo  verfans,  magneftam  in  tabellas  cum 
faccharo  confecftam,  prasfcribit. 

t 

Alexander  et  Rushius,  hydrargyrum  mu- 
riatum  mitem,  multum  laudant.  Rushius, 
etiam  opinatur,  hoc  medicamentum  faepe  ad 
morbum  depellendum  fuflicere  ;  ut  ex  verbis 
apparet ;  “  Qur  principal  dependence  fhould 

“  be 

“  be  upon  this  laft  medicine,  (calomel).  A 
u  large  dofe  of  it  fhould  be  given  as  foon  as 
tlie  difeafe  difcovers  itfelf,  and  fmaller  dofes 
“  given  every  day  while  any  of  its  fymptoms 
tf<  continue.  The  bark  is  fcarcely  a  more  cer- 
“  tain  remedy  for  intermittents,  than  calomel, 
“  when  thus  adminiftered,  is  in  this  fpecies 
“  of  cynanche.”  Hoc  remedium,  ita  adhibi¬ 
tum,  ex  ejus  fucceflu  inter  praxin,  certe  apud 
noftrates  tentari  meretur. 

Fomenta  ex  aqua  calida ;  vel  cataplafmata 
gutturi  applicata,  et  pediluvium ,  aliquando,  tefte 
Homio,  utilia  funt.  Haec  autem  remedia,  non 
nili  accelforia  aeftimanda. 

Regimen  antiphlogifticum  didtum,  femper  ne- 
ceflarium  eft  ;  fed  frigus  non  nimis  libere  ap¬ 
plicandum,  ne  tracheae  inflammationem  au¬ 
geat. 

Cui  referendi  funt,  gafis  azotici  effe&us, 

:\ 

aere  atmofpherico  commifti  et  inhalati,  in  hoc 

morbo 

morbo  curando*  ?  An  operatio  ejus  pofitiva? 
An  tantum  utilis  fit  irritationem  in  pulmones 
aliter  ex  aere  communi  receptam,  minuendo ; 
non  fecus  ac  gas  carbonicum  acidum,  ulceri, 
five  vulneri  applicatum  f,  dolorem  mirum  in 
modum  minuit ;  dum  aer  atmofphericum  vel 
gas  oxy genium  dolorem  valde  auget? 

II.  Si  morbus  remediis  fupra  recenfitis  re- 
fiftat,  quamvis  et  duos,  vel  tres  dies  perduret ; 
fi  vox  ftridula  et  fpiratio  difficilis  per  idem 
fpatium  maneant,  et  tuffis  molefta  fed  arida 
fit ;  inde  timendum  eft,  membranam  poly- 
pofam  in  trachea  efle  formatam  ;  fed  quum 
quafi  membranulae  tufli  rejiciuntur,  non  de 
hoc  dubitandum,  et  fecundae  noflrae  indicationi, 
refpondere,  nobis  feftinandum.  Natura,  ali¬ 
quando,  membranam  illam  adventitiam  fponte 
rejicit,  aegrotumque  levat ;  et  ars  etiam,  na¬ 
tura 

*  Townfend’s  Guide  to  Health,  p.  103. 

|  Beddoes. 

tura  plerumque  dirigenda,  quo  dolorem  et  pe¬ 
riculum  avertat,  a  remediis,  quae  exfcreatio- 
nem  optime  promovent,  fummo  ope  eniti  de¬ 
bet» 

ExpeCiorantia  varia,  variis  temporibus,  in 
ufu  fuerunt.  Ex  his,  multa  penitus  inertia 
funt,  et  multa,  ita  a&ione  tarda,  ut  nequa¬ 
quam  fubito  morbi  periculo  conveniunt.  In¬ 
ter  prima,  autem,  facile  aeltimanda  funt  eme¬ 
tica.  44  Omnia  vomitoria  medicamenta,”  !i 
verba  Gregorii  iterum  citare  liceat,  “  live 
46  plenam  vomitionem,  live  naufeam  tantum 
w  civerunt,  exfcreationem  a  pulmone  et  af- 
“  pera  arteria  plane  promovent^.”  In  his 
medicamentis  adhibendis,  magnopere  cautum 
elt  in  noltro  morbo,  ne  inter  operandum  ae¬ 
grotus  ftranguletur. 

Inhalatio 

*  Gregorii  Confped.  vol.  ii.  pag.  423. - Pro 

fucceffiis  emeticorum,  in  hoc  morbo,  inligni  exemplo, 
vide  Ad.  Soc,  Reg.  Med.  Hafn,  vol.  i.  pag.  78. 

Inhalatio  vaporis  aquae  tepidae*  vel  purae* 
vel  aceto  commiftae,  interdum  utilis  eft,  expec- 
torationem  promovendo,  materiam  in  trachea 
depolitum  molliendo,  vel  flimulum  exfcrea- 
tioni  praebendo.  In  uno  exemplo,  aquei  va-» 
poris  inhalatio,  ex  inftrumento,  cui  nomert 
Mudge's  inhaler ,  adultum  e  morbo  eripere  vi¬ 
debatur,  concretionem  polypofam  e  trachea 
expellendo  •*. 

III.  Spcifmi  refolatio  vix  conlilium  prima¬ 
rium,  in  noftro  morbo  curando,  putandus* 

eft,  nempe,  quia  fpafmus  in  noftro  mor- 

/ 

bo  fymptomaticus  eft,  et  pendere  videtur  cui¬ 
dam  poteftati  quae  inflammationi,  fub  certis 
tebus,  propria  eft  ;  itaque  fpafmo  melius  ob¬ 
viam  itum  eft,  in  cynanche  tracheali,  inflam¬ 
mationis  remediis.  Ubi  autem  lymptomata 
multum  urgent,  et  morbus  diu  permanet, 
quamvi3  remedia  optima  ptaefcripta  fuerunt, 

G  aegroto 

% 

*  Med.  Comment.  vol.  vii.  p.  338. 

So 

aegroto  fimul  valde  debilitato,  tum  ex  reme¬ 
diis  quae  fpafmum  relevant,  auxilium  petere 
fas  eft  ;  nempe,  balneo  tepido  ;  fomentis  et 

veficatoriis  gutturi  applicatis  ;  vaporis  aquae 

\ 

calidae  inhalatione  ;  vel  remediis  antifpafmo - 
dicis  didis. 

Afafcetida  plurimum  ab  his  laudatur,  qui 
fpafmum  pathognomonicum  judicant,  et  mag¬ 
no  fuccefiu  largiter  adhibuilfe  dicithr. 

De  opio  bene  fperare  licet,  fub  fine  morbi, 
cum  fymptomata  inflammatoria  fubfiderunt ; 
nam  citius  adhibitum,  ea  fymptomata  auget ; 
non  fecus  ac  in  febribus,  aliifque  inflammatio¬ 
nibus,  ubi  primis  diebus  pr&fcriptum,  ple¬ 
rumque  perniciofum  eft 

IV.  Si  autem  dyfpncea,  aliaque  morbi  fym¬ 
ptomata,  non  tantum  omnibus  medicamentis 
refiftant,  fed  multum  aggravantur  et  aggravari 

“pergant, 

*  Greg.  Praei.  Prad.  et  Glin.— • — Rutherford, 

Praei.  Clin. 

/ 


DE  CYNANCHE  TRACHEALI.  51 

pergant,  et  Itr angulationem  etiam  aegroto  mi¬ 
nitentur,  ad  bronchotomia?n>  quali  ultimam 
fpem,  confugiendum  elt.  Sive  ex  mufculo- 
rum  laryngis  fpafmo,  live  ex  tracheae  tantum 
obltru&ione  fuffocatio  imminet,  multum  ex  hac 
operatione  fperandum  elt.  Nam  li  ah  alio,  pe¬ 
riculum  oriatur,  refpiratio  inde  libere  effici 
potelt,  rivulo  aeris,  a  larynge,  ad  vulnus  aver- 
fo  ;  at  li  ab  alio,  corpus  obitruens  fortalfe  re¬ 
moveatur. —  Tuto,  certe,  bronchotomia  per¬ 
ficiatur,  ut  multa  exempla  fatis  fuperque  do¬ 
cent  ;  fed  nili  cito  pera6ta  fit,  nil  auxilii  ex- 
pe&andum  elt.  Quo  minus  autem  haec  ope¬ 
ratio  perficiatur,  quamvis  fola  falutis  fpes  re- 

liqua,  faepe  obftiterunt,  et  faepe,  timendum  elt, 
obltabunt,  aegroti  horror,  parentumque  refor¬ 
midatio. 

FINIS. 


